Բերտ Բակարակ

Բերտ Բակարակ ( , ), ամերիկացի դաշնակահար և կոմպոզիտոր, ով գրել է հարյուրավոր շլյագերներ անգլալեզու էստրադայի համար։ Նա եղել է առաջին կոմպոզիտորներից մեկը, որն ինքնուրույն է արտադրել իր բազմաթիվ ձայնագրությունները։

«Լավագույն երգ», «Դրամատիկական ֆիլմի լավագույն սաունդթրեքը» անվանակարգերում «Օսկար» մրցանակի եռակի դափնեկիր է։ ԻՆչպես նաև երկու «Ոսկե գլոբուսի» և մեկ BAFTA-ի դափնեկիր է։

Կենսագրություն 
Բակարակը համաշխարհային ճանաչում է ձեռք բերել 1950-ականներին՝ նվագակցելով և շրջագայելով Մառլեն Դիտրիխի հետ։ 1957 թվականին հանդիպել է բանաստեղծ-երգահան Հել Դեյվիդին, ում հետ հիմնականում համագործակցել է հաջորդ երկու տասնամյակների ընթացքում։ Նրանց առաջին ստեղծագործություններից էր «Magic Moments» երգը, որը գրվել է Փերի Կոմոյի համար։

1960-ական թվականների ընթացքում Բակարակը ևԴեյվիդը նպաստել են երգիչ Դայոն Ուորվիկի աստղի սոուլին, որի համար գրել են երեսունութ հիթեր, ներառյալ դասական «Walk on By»֊ը (1964, 6-րդ տեղն ԱՄՆ-ում)։ Այս երգերից շատերն այժմ ավելի հայտնի են այլ երգչուհիների կատարմամբ՝ «Wishin' and Hopin'»֊ը հաջողությամբ վերագրվել է անգլիուհի Դասթի Սպինգֆիլդի կողմից, իսկ «I Say a Little Prayer»-ը հայտնի է դարձել Արետա Ֆրանկլինի մեկնաբանությամբ։

1967 թվականին Բակարակը երաժշտություն է գրել «Կազինո Ռոյալ» լրտեսական ֆիլմի համար, իսկ հաջորդ տարի Բրոդվեյում նշել է նրա «Միայն խոստումներ» մյուզիքլի նորամուտը։ 1968 թվականի ամենահայտնի մեղեդիներից մեկը նրա կողմից գրված «This guy' s in Love with You» կոմպոզիցիան էր՝ նրա A&M Records լեյբլի սեփականատեր Գերբ Ալփերտի կատարմամբ։ 1969 թվականին նրան շնորհվել է «Օսկար» մրցանակը՝ ներկայումս հանրահայտ դարձած «Raindrops Keep Fallin' On My Head» երգի համար՝ «Բուտչ Քեսիդի և Սանդենս Քիդ» տոմսարկղ վեստերներից։ 1970 թվականին Billboard Hot 100-ի գագաթին կրկին իշխում էր Բակարակի խոշոր հիթը՝ «(They Long to Be) Close to You»֊ն The Carpenters դուետի կատարմամբ։ Իր հեռուստաշոուի ժամանակ կոմպոզիտորը կատարել է այն Բարբրա Ստրեյզանդի հետ դուետում։ Այս տարին Բակարակի կարիերայի գագաթնակետն էր, որը յոթանասունական թվականներին աստիճանաբար սկսել է անկում ապրել։ Դա պայմանավորված էր Էլթոն Ջոնի և Փոլ ՄաքՔարթնիի կողմից սրված մրցակցությամբ, որոնք ամեն տարի փոփ-չարթերին նոր մեղեդիներ էին մատակարարում, որոնց հիթային ներուժը հաճախ չէր զիջում էստրադայի վետերանի լավագույն աշխատանքներին։ 1971 թվականին այն ներկայացվել է կոմպոզիտորների Ազգային փառքի սրահ։

1980 թվականին Բակարակը բաժանվել է հայտնի դերասանուհի Էնջի Դիկինսոնից։ Նրա նոր մուսան (իսկ 1982-ից՝ կինը) դարձել է բանաստեղծուհի Քերոլ Բայեր Սեյջերը։ Միասին նրանք գրել են բազմաթիվ նոր հիթեր, ներառյալ «Արթուր» կատակերգության երգը, որը Քրիստոֆեր Քրոսի կատարմամբ հասել է հիթ-շքերթների առաջին հորիզոնականին և արժանացել  է «Օսկարի», որպես կինոֆիլմի լավագույն երգ, և «That' s What Friends Are For» բարեգործական սինգլը, որը կատարել է Սթիվի Ուանդերի, Էլթոն Ջոնի, Դայոն Ուորվիկի և Գլեդիս Նայթի մասնակցությամբ աստղային քառյակը և ստացել է «Գրեմմի»՝ «Տարվա լավագույն երգ» անվանակարգում։

Հետաքրքիր փաստեր 
 The Beatles-ի «Please Please Me» առաջին ալբոմում կարելի է գտնել Բակարակի «Baby It ' s You» երգի քավեր-տարբերակը։
 Բակարակի դիմանկարը պատկերված է բրիտանական «Oasis» ռոք խմբի դեբյուտային ալբոմի «Definitely Maybe» շապիկին։
 Բակարակը հիշատակվում է (և ունի Կամեոյի դերեր) Օսթին Փաուերսի մասին պատմող բոլոր ֆիլմերում՝ որպես այս կերպարի սիրված երաժիշտ և որպես վաթսունականների ամերիկյան մշակույթի խորհրդանիշներից մեկը։
 Հարուկի Մուրակամին գրել է «Սիրո՞ւմ եք Բերտ Բակարակին» պատմվածքը։

Առավել հայտնի երգեր 

 «Alfie»
 «Any Day Now»
 «Anyone Who Had a Heart»
 «Arthur’s Theme (Best That You Can Do)»
 «Baby It’s You»
 «Blue on Blue»
 «I Just Don’t Know What to Do with Myself»
 «I Say a Little Prayer»
 «I’ll Never Fall in Love Again»
 «Magic Moments»
 «Make It Easy on Yourself»
 «On My Own»
 «One Less Bell to Answer»
 «Only Love Can Break a Heart»
 «Raindrops Keep Fallin’ on My Head»
 «That’s What Friends Are For»
 «The Look of Love»
 «The Man Who Shot Liberty Valance» (գրված է համանուն ֆիլմի համար, չի ընդգրկվել ֆիլմում, բայց հայտնի է դարձել)
 «The Story of My Life»
 «(There’s) Always Something There to Remind Me»
 «(They Long to Be) Close to You»
 «This Guy’s in Love With You»
 «Tower of Strength»
 «Walk On By»
 «What’s New Pussycat?»
 «Wishin' and Hopin'»
 «Wives and Lovers»

Ծանոթագրություններ

Արտաքին հղումներ 
 Անմահ «Անձրևի կաթիլները»։ Կոմպոզիտոր Բերտ Բակարակի պատմությունը // Ռադիո «Սվոբոդա», 1988 թվականի հուլիսի 25
 ԲԵրտ Բակարակ - Գլուխ Մառլեն Դիտրիխի «Մտորումներ» գրքից 

«Գրեմմի» մրցանակի դափնեկիրներ
BAFTA մրցանակի դափնեկիրներ
Ամերիկացի դաշնակահարներ
Ամերիկացի կինոկոմպոզիտորներ
Ամերիկացի կոմպոզիտորներ
Բնօրինակում անաղբյուր հոդվածներ
Ամերիկացի երգիչներ
Ամերիկացի երաժշտական պրոդյուսերներ
Ամերիկացի երգահաններ
Ամերիկացի երաժիշտներ
Ամերիկացի փոփ երգիչներ
Հրեա դաշնակահարներ
Հրեա երաժիշտներ
«Ոսկե գլոբուս» մրցանակի դափնեկիրներ
Օսկարակիրներ